Diari Oficial de la Generalitat Valenciana


Sumari del DOGV 7333, del 06-08-2014 (2014/7356)

Subhasta de béns immobles a Sagunt.
-----------------------------------

### Dades del document

Número de DOGV
:   7333

Data del DOGV
:   06-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7356


Organisme emissor
:   Notaria de Francisco Bañon Sabater

Tipus de document
:   Subhasta

Subhasta de béns immobles a Sagunt. [2014/7356]  
Francisco Bañón Sabater, notari de l'Il·lustre Col·legi de València, amb residència a Sagunt, faig constar:   
Que s'han iniciat, davant meu, els tràmits de represa de la venda extrajudicial per mitjà de subhasta, a instàncies de l'entitat mercantil Banco Santander, SA, contra la mercantil Construccions Decur, Societat Limitada, sobre les següents finques hipotecades:  
1. Urbana. Parcel·la M.4.1. Situada en la UA 17 del Pla General d'Ordenació Urbana de Sagunt; cabuda de la parcel·la dos-cents seixanta-sis metres i vint decímetres quadrats (266,20 m²); aprofitament màxim adjudicat, nou-cents setanta-tres metres seixanta-dos decímetres quadrats de sostre. Nombre màxim de vivendes: deu vivendes. Límits: al nord, amb un edificat, és a dir, el solar que es descriu davall el número 2 i l'Ajuntament de Sagunt; al sud, amb el carrer del Col·legi Vilamar; a l'est, amb el carrer del Cap de Pals, i a l'oest, amb el carrer del Cap de la Nau. Quota de participació en la càrrega urbanística: 0,524 %.  
Inscripció. Es troba inscrita en el Registre de la Propietat de Sagunt-Un, al tom 2669, llibre 856, foli 199, finca 70.714.  
2. Urbana. Solar resultant de la demolició d'una casa per a derrocar, assenyalada amb el numero sis del carrer Cap de Pals, sítia al Port de Sagunt, que es compon de planta baixa amb diverses dependències i un corral descobert. Ocupa una total superfície de cent quinze metres i vint decímetres quadrats (115,20 m²), dels quals corresponen a la part edificada setanta-nou metres i la resta a l'esmentat corral descobert, i segons el projecte, cent catorze metres trenta decímetres quadrats. Limita: a la dreta entrant, amb Lorenzo Nieto Garcia; a l'esquerra, amb la parcel·la descrita amb el número 1; i al fons, amb Josefa Giménez Ruiz i Josefina Pascual Giménez.  
Inscripció. Es troba inscrita en el Registre de la Propietat de Sagunt-Un, al tom 2668, llibre 855, foli 184, finca 15901.  
Les bases de la subhasta són les següents:  
1. L'única subhasta tindrà lloc en la notària, sítia en 46473 Sagunt (València), plaça de l'Antiga Moreria, numero 4 baixos, el pròxim dia 24 de setembre de 2014, a les 12.00 hores, al tipus del preu taxat en l'escriptura de constitució de l'hipoteca, que és la quantitat de huit-cents quaranta-un mil tres-cents nou euros i tretze cèntims (841.309,13 ?) la finca registral 70.714, i tres-cents seixanta-quatre mil huitanta-dos euros i seixanta-nou cèntims (364.082,69 ?), la finca registral 15.597.  
  
Si es presentaren postures per un import igual o superior al 70 per cent del dit valor, s'entendrà adjudicada la finca a qui presente la millor postura. En qualsevol altre cas, el deutor podrà presentar, en el termini de 10 dies, un tercer que millore la postura que arribe al dit percentatge, o que, inclús sent inferior al dit import, cobrisca el dret de l'executant. Si no és així, el creditor podrà demanar, dins del termini de cinc dies, l'adjudicació de la finca per un import igual o superior al 60 per cent del valor de taxació. Si no fora així s'entendrà adjudicada la finca a qui haja presentat la millor postura, sempre que siga superior al 50 per cent del valor de taxació o, si és inferior que, almenys, cobrisca la quantitat reclamada per tots els conceptes.  
Si no hi ha cap postor, el creditor podrà, en el termini de 20 dies demanar-ne l'adjudicació per un import igual o superior al 50 per cent del valor de taxació. En cas contrari, es donarà per acabada l'execució.  
2. La documentació i la certificació registral a què es referixen els articles 236.a i 236,b del Reglament Hipotecari poden consultar-se en la notària, de dilluns a divendres, de 10.00 a 14.00 hores, entenent-se que tot licitador pel sol fet de participar en la subhasta, admet i accepta com prou la titulació existent, i que les càrregues o gravàmens anteriors i els preferents, si els hi haguera, al crèdit de l'actor continuaran subsistents, i quedarà subrogat en la responsabilitat derivada d'aquells, si la rematada s'adjudicara a favor seu.  
3. La subhasta s'efectuarà en la forma en què determina el i es regirà pel que disposa l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris, i en el que no fóra incompatible, per l'article 236 del Reglament Hipotecari.  
  
  
Sagunt, 18 de juliol de 2014.- El notari: Francisco Bañón Sabater.